**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-56 „DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMOS PATVIRTINIMO“ PAKEITIMO**

2021 m. lapkričio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 7, 8, 14 straipsnių ir 5 priedo pakeitimo įstatymu, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės švietimo įstaigų vadovų darbo apmokėjimo sistemos, patvirtintos Rokiškio rajono savivaldybės tarybos 2021 m. kovo 26 d. sprendimu Nr. TS-56 „Dėl Rokiškio rajono savivaldybės švietimo įstaigų vadovų darbo apmokėjimo sistemos patvirtinimo“, 24.4 papunktį ir jį išdėstyti taip:

„24.4. nepatenkinamai, – biudžetinės įstaigos vadovui, išskyrus mokyklos vadovą, iki kito biudžetinės įstaigos vadovo kasmetinio veiklos vertinimo nustato mažesnį pareiginės algos pastoviosios dalies koeficientą, tačiau ne mažesnį, negu šios Sistemos 1 priede tai pareigybei pagal vadovaujamo darbo patirtį numatytas minimalus koeficientas, mokyklos vadovui iki kito biudžetinės įstaigos vadovo kasmetinio veiklos vertinimo nustato vienetu mažesnį pareiginės algos pastoviosios dalies koeficientą. Su biudžetinės įstaigos vadovu gali būti sudarytas rezultatų gerinimo planą (pagal Darbo kodekso 57 straipsnio 5 dalį), kurio vykdymas įvertinamas ne anksčiau kaip po 2 mėnesių. Rezultatų gerinimo plano vykdymo rezultatus įvertinus nepatenkinamai, su biudžetinės įstaigos vadovugali būti nutraukiama darbo sutartis pagal Darbo kodekso 57 straipsnio 1 dalies 2 punktą“.

2. Pakeisti Rokiškio rajono savivaldybės švietimo įstaigų vadovų darbo apmokėjimo sistemos, patvirtintos Rokiškio rajono savivaldybės tarybos 2021 m. kovo 26 d. sprendimu Nr. TS-56 „Dėl Rokiškio rajono savivaldybės švietimo įstaigų vadovų darbo apmokėjimo sistemos patvirtinimo“, 2 priedo pavadinimą ir jį išdėstyti taip:

„**MOKYKLŲ VADOVŲ IR ŠVIETIMO PAGALBOS ĮSTAIGŲ VADOVŲ, KURIŲ DARBAS LAIKOMAS PEDAGOGINIU, PAREIGINĖS ALGOS PASTOVIOSIOS DALIES KOEFICIENTAI**“.

3. Papildyti Rokiškio rajono savivaldybės švietimo įstaigų vadovų darbo apmokėjimo sistemą, patvirtintą Rokiškio rajono savivaldybės tarybos 2021 m. kovo 26 d. sprendimu Nr. TS-56 „Dėl Rokiškio rajono savivaldybės švietimo įstaigų vadovų darbo apmokėjimo sistemos patvirtinimo“, 11.11 papunkčiu ir jį išdėstyti taip:

„11.11. švietimo pagalbos įstaigų vadovų, kurių darbas laikomas pedagoginiu, pareiginės algos pastovioji dalis nustatoma pagal Sistemos 2 priedą, atsižvelgiant į pareigybių sąraše nustatytą darbuotojų pareigybių skaičių, vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms, organizacijoms ir (ar) jų padaliniams“.

4. Papildyti Rokiškio rajono savivaldybės švietimo įstaigų vadovų darbo apmokėjimo sistemos, patvirtintos Rokiškio rajono savivaldybės tarybos 2021 m. kovo 26 d. sprendimu Nr. TS-56 „Dėl Rokiškio rajono savivaldybės švietimo įstaigų vadovų darbo apmokėjimo sistemos patvirtinimo“, 2 priedą 11 punktu ir jį išdėstyti taip:

„11. Švietimo pagalbos įstaigų vadovų, kurių darbas laikomas pedagoginiu, pareiginės algos pastoviosios dalies koeficientai:

(Baziniais dydžiais)

|  |  |  |
| --- | --- | --- |
| Pareigybių skaičius | Vadovaujamo darbo patirtis (metais) | Pastoviosios dalies koeficientai, jeigu pareigybės lygis A |
| 50 ir mažiau pareigybių | iki 5 | 9,75–13,3 |
| nuo daugiau kaip 5 iki 10 | 9,9–13,5 |
| Nuo daugiau kaip 10 | 10,05–13,7“ |

5. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-56 „DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMOS PATVIRTINIMO“ PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas – pakeisti Rokiškio rajono savivaldybės švietimo įstaigų vadovų darbo apmokėjimo sistemą (toliau – Sistema), patvirtintą Rokiškio rajono savivaldybės tarybos 2021 m. kovo 26 d. sprendimu Nr. TS-56, nes įsigaliojo Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 7, 8, 14 straipsnių ir 5 priedo pakeitimo įstatymas.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymas, Rokiškio rajono savivaldybės švietimo įstaigų vadovų darbo apmokėjimo sistema, patvirtinta Rokiškio rajono savivaldybės tarybos 2021 m. kovo 26 d. sprendimu Nr. TS-56.

**Sprendimo projekto esmė.**

Sprendimo projekto:

-1 punkte nurodytas 24.4 papunkčio pakeitimas – nustatyta, kad įvertinus mokyklos vadovo praėjusių kalendorinių metų veiklą nepatenkinamai, jam iki kito biudžetinės įstaigos vadovo kasmetinio veiklos vertinimo nustatomas 1 mažesnis pareiginės algos pastoviosios dalies koeficientas (*buvo nustatomas 5 procentais mažesnis pareiginės algos pastoviosios dalies koeficientas, tačiau ne mažesnis negu Sistemos 2 priede tai pareigybei numatytas minimalus pareiginės algos pastoviosios dalies koeficientas*);

-2, 3 ir 4 punktuose numatyti pakeitimai ir papildymai, susiję su švietimo pagalbos įstaigų vadovų, kurių darbas laikomas pedagoginiu, darbo apmokėjimu, todėl Sistemos 2 priedas (*pakeistas šio priedo pavadinimas)* papildytas nauju 11 punktu, kuriame nustatyti švietimo pagalbos įstaigų vadovų, kurių darbas laikomas pedagoginiu, pareiginės algos koeficientai (*iki šiol jie buvo nustatomi pagal Sistemos 1 priedą*). Padidinti minimalūs pareiginės algos koeficientai – 9,75; 9,9; 10,05 (*buvo 6,5; 6,6; 6,7*). Pareiginės algos pastoviosios dalies koeficientų maksimali intervalo riba nepakeista.

**Laukiami rezultatai.**

Švietimo įstaigų vadovų darbo apmokėjimas reglamentuotas galiojančiais ir aktualiais teisės aktais.

**Finansavimo šaltiniai ir lėšų poreikis**.

Lietuvos Respublikos valstybės biudžeto (mokymo lėšos) ir savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė